חכמינו מספרים שבעת בריאת העולם, כל חלקיו התאימו זה לזה באופן מושלם, כמו חלקי פאזל. בעולם היה יופי; בעולם היה שלום; בעולם הייתה אהבה. עם הזמן, החלקים נקרעו זה מזה והתפזרו לכל עבר. אולם, כאשר שתי נשמות פוגשות זו בזו, מתאהבות, ויוצרות ביניהן חיבור מלא הרמוניה – חלקי הפאזל שבים ומתקרבים זה לזה מעט. האור הנובע מחיבורם יחד הוא רב ועצמתי מהאור שמפיץ כל אחד מהם בנפרד.

היום, בעת שאנו נכנסים בברית מקודשת זו, אנו מבטיחים להוקיר ולסעוד זה את זו; ניענה לאתגרי החיים בכוח שליו ובאומץ לב. נצמח כל אחד בדרכו, ונחווה בעונג את החופש המופלא הצומח מתוך כבוד הדדי. יחד נקים בית שיהיה עשיר בחכמה, אכפתיות ואהבה; בית שייבנה על בסיס דאגה לאחר וטוב-לב, ויהיה שופע ריגושים, למידה וחסד.

מי ייתן ואורנו יקרין על מסורות אבותינו בעבר, ויאיר את דרכם של דורות העתיד. מי ייתן ונהיה טובים יותר ביחד.